Ain Kaljurand

Ain Kaljurand (sündinud 2. veebruaril 1965) on eesti ärijuht. 

Ta lõpetas 1990. aastal Eesti Põllumajanduse Akadeemia mehaanikainsenerina. 

Kaljurand oli alates 2005. aastast Tallinna Sadama juhatuse esimees.Tallinna Sadama juhatuse esimeheks valiti Ain Kaljurand, Ärileht, 15. august 2005Nõukogu pikendas Tallinna Sadama juhatuse ametiaega, Postimees, 9. september 2014 Enne seda töötas ta Eesti Raudtee turundusdirektorina.Ain Kaljurand: Tallinna Sadam valmistub Eesti Raudtee ostmiseks, Ärileht, 25. jaanuar 2006

Altkäemaksu süüdistus
26. augustil 2015 pidasid kaitsepolitseiameti töötajad Kaljuranna ja Allan Kiili altkäemaksu võtmises kahtlustatavatena kinni."Ain Kaljurand - uhkest maahäärberist kaitsepolitsei hoole alla" Postimees, 26. august 2015 27. augustil vabastas Tallinna Sadama nõukogu Kaljuranna juhatuse esimehe ametist. 28. augustil võeti Kaljurand vahi alla."Kaljurand ja Kiil võeti kuni kuueks kuuks vahi alla" ERR, 28. august 2015

2024. aastal leidis Harju maakohus, et Kaljurand võttis altkäemaksu, aga kuna see toimus erasektoris ja on sellisena teise astme kuritegu, on kuritegu aegunud."Kohus mõistis Tallinna Sadama kohtuasjas süüdistatavad õigeks" ERR, 27. juuni 2024

Tunnustus
2010 Eesti Kaubandus-Tööstuskoja II klassi aumärkEesti Kaubandus-Tööstuskoja II klassi aumärgi saajad läbi aegade. Eesti Kaubandus-Tööstuskoja veebisait.
2014 Harjumaa teenetemärk

Viited

 Välislingid 
 Ain Kaljurand: oleme lätlastest paremad ja võime võistelda Rotterdamiga, Ärileht, 7. oktoober 2009
 Ain Kaljurand: ükski juht pole eksimatu, Ärileht, 23. november 2012
 Edetabel: enim teenivate riigifirmade juhtide esiviisik, Ärileht, 12. mai 2015

Kategooria:Eesti ärijuhid
Kategooria:Eesti Maaülikooli vilistlased
Kategooria:Sündinud 1965